Pismo Zofke Kveder Lojziki Rakovec - Kveder, Zofka (rokopisi, 1899)
Draga Lojzika! Želim Ti, kakor tudi mami, Ivanu in vsem Drugim vesele Velikonočne praznike! – Tako rada bi Vam poslala kaj za piruhe toda verjemi mi, da mi gre z denarjem precej v trdo. Sama ne vem kam mi vse izgine! – Pišite mi kaj. – Malči mi je pisala te dni iz Celja, tudi Neti me je že enkrat obiskala. – Kako se sicer imate? Hodiš še v šolo? – So moje nogavice že gotove? – Vsaj veš tu je že gorko a jaz nimam nič za v šolne. – Srčen pozdrav in nešteto poljubov! Zofka Moj Vlado je bil te dni tu – že drugič kar sem tukaj! No zdaj vem, da me ima rad, povedal mi je sam in srečna sem za to. – Na zdar! – Piši kaj!
Keywords: finance; korespondenca; Kveder, Zofka; ljubezen; osebna razmerja; pisma; sreča; žensko prijateljstvo